
Szokás és identitás - A nagyszombati tűzgyújtás és ágyúzás hagyománya Felsőszölnökön

Kulcsszavak: lokális identitás, Szlovénvidék, tűzgyújtás, ágyúzás
A dolgozat a Vas vármegyei Felsőszölnök nagyszombati tűzgyújtásának és ágyúzásának lokális alakulástörténetébe nyújt betekintést. Az elemzett hagyomány a hármashatár-régió kulturális örökségének fontos eleme, amely a történelmi változások és a térség kulturális sokszínűségét tükrözi vissza. A magyarországi szlovének körében végzett jelenorientált kutatás történeti perspektívából megrajzolt képpel kívánja bemutatni a szokás tágabb összefüggéseit az európai kitekintések alapján, valamint reflektál a helyi identitás és az önreprezentáció kérdéseire is. 



